VIRON PASTORIT AREENALLA
Terve! Katsotte "Viron pastorit areenalla" ohjelmaa.
Tänään on vieraanamme -
Allan Saukas Mustamäen Kristillisestä Vapaaseurakunnasta.
Allan jakaa meille Jumalan Sanaa.
Terve! Tänään haluan puhua väreistä ja raidoista.
Käsittelen asiaa hengellisessä kontekstissa.
Elämme aikaa, joka on täynnä erilaisia värejä.
Yleiskuva on aika sekava.
Kuulemme, miten perhekäsityksen tukipilareita hajotetaan.
Näemme kansanjoukkojen vaeltamista ja kansojen sekoittumista.
Nämä ilmiöt sekoittavat kuvan, johon olemme tottuneet.
Jos olet varma identiteetistäsi, korjaat asioitasi sen perusteella.
Jos identiteettisi ei ole varma, voit ruveta horjumaan.
Haluan selittää sen seepra esimerkin avulla.
Tiedämme, minkälainen seepra on.
Se on hevosen kaltainen eläin musta-valkoisine raitoineen.
Tiedättekö piirrosfilmin "Madagaskar"?
Siinä on seepra elämän kriisissä, koska hän ei tiedä, -
onko hänellä valkoisia raitoja mustalla pohjalla vai päinvastoin.
Sikiön kehitysopin eli embryologian kannalta on vastaus olemassa.
Seepralla on valkoiset raidat mustalla pohjalla.
Katsotaan sitä hengellisesti aivan kuin olisimme itse seeproja.
Sovitaan, että valkoiset raidat merkitsevät -
Jumalaa, kirkkoa tai seurakuntaa. Ne vastaavat hyviä hengellisiä asioita.
Mustat raidat tarkoittavat jokapäiväistä elämäämme: -
työtä, toimituksia, erehdyksiä.
Se on aika, jota emme vietä Jumalan kanssa.
Jos emme itsekään tiedä, keitä olemme tai mikä on pohjavärimme, -
haluamme kuitenkin saada selville, mikä on todellinen identiteettimme.
Me rupeamme mittaamaan, kumpaako aluetta on enemmän.
Sillä tavalla alamme suhtautua kaikkiin asioihin.
Tutkin elämääni ja näen: voi, mustaa aluetta on liian paljon.
Ilmeisesti en ole ihan OK. En sovi hyvien kristittyjen listaan.
Joku toinen kerta voin taas nähdä, että valkoista on aika lailla.
Kyllä olen hyvä kristitty.
Voimme aika hyvin kuvata, millainen kristityn pitäisi olla.
Tiedämme, minkälaiset periaatteet hänellä pitää olla, -
miten hänen pitää käyttäytyä, jne.
Identiteetti muuttuu oleellisesti, kun joudumme esimerkiksi kriisiin.
Silloin varmuus identiteetistämme on elintärkeä.
Esimerkiksi me voimme olla jonkun valtion kansalaisia, -
mutta kansallisuudeltamme kuulumme ihan muualle.
Jos nyt tulee sotatilanne, niin ne, jotka kuuluvat maan peruskansaan, -
suhtautuvat kriisiin hyvin omakohtaisesti.
Jos olen ainoastaan asukas, yritän vain selvitä hengissä -
Hengellisesti katsoen, tiedämme, että saatana hyökkää jatkuvasti.
Miten meille käy, jos meiltä puuttuu identiteetti?
Katsomme tätä aihetta lähemmin.
Mikä on identiteetti?
Mitä se tarkoittaa hengellisessä mielessä?
Identiteettimme on se, että olemme Jumalan lapsia, -
Israelin Jumalan valtakunnan täysioikeutettuja kansalaisia.
Olemme kansalaisia, emme vain maan asukkaita.
Hoosea 2:1 sanoo myös, että olemme elävän Jumalan lapsia.
Meille on annettu valta sitoa ja päästää vapaaksi.
Meitä ei ole kutsuttu vain oleskelemaan.
Matt. 18:18 sanoo, että me voimme päästää tai sitoa.
Olemme Jumalan lapsia, jotka eivät joudu tuomittaviksi.
Näin sanoo Room. 8:1.
Meillä on tietty asema. Olemme valon lapsia.
Tämä on hyvä tietää. Se on identiteettimme.
Raamattu sanoo, että pyhien pitää pyhittyä edelleen.
Meidän pitää erottua.
Meillä ei ole todistetta, paperia, että olemme kristittyjä.
Se tulee identiteettimme tiedostamisesta.
Olemme valon emmekä pimeyden lapsia.
Valoa ja pimeyttä on helppo erottaa.
Hengellisesti ne ovat myös täysin erilaisia.
Mistä identiteettimme saa alkunsa?
Se alkaa pelastuksesta.
Kun päätämme antaa sydämemme ja elämämme Jumalalle.
Se alkaa, kun haluamme antaa Jumalalle kaiken, mitä meillä on -
ja palvella Häntä.
Sitä pitäisi seurata pelastusvarmuus.
Asiat alkavat toimia, kun olemme varmoja Jumalan lapsen asemasta.
Lapsi ei usko, jos hänelle sanotaan, ettei hänen isänsä olekaan isä.
Hän tietää hyvin, kuka hänen isänsä on.
Jos mekin olemme varmoja siitä kenen perheeseen kuulumme, -
emme horju, jos joku tulee sanomaan jotain muuta.
Gal. 3:26 sanoo, että olemme Jumalan lapsia uskon kautta.
Room. 8:14 mukaan Pyhä Henki vahvistaa sen meille.
Room. 8:16 sanoo: "Henki itse todistaa meidän henkemme kanssa, -
että me olemme Jumalan lapsia."
On monia asioita, jotka antavat meille varmuutta.
Yksi tarkistusmahdollisuus löytyy 1 Kor. 12:3.
Vain Pyhässä Hengessä voin sanoa, että Jeesus on Herra.
Eikä kukaan voi Hengessä sanoa: "Jeesus olkoon kirottu."
Se on hyvä keino tarkistaa.
Room. 10:9 mukaan pelastut, jos tunnustat Jeesuksen Herraksi -
ja uskot sydämessäsi, että Jumala on hänet kuolleista herättänyt.
Matt. 7:21 Jeesus myös varoittaa, ettei jokainen, -
joka tunnustaa Hänet Herraksi, pääse taivaaseen.
Se merkitsee, että Jumalan asioihin pitää suhtautua vakavasti.
Kun tahdon tunnustaa, että Jumala on Herrani, -
kun haluan tulla Jumalan valtakunnan kansalaiseksi, -
niin saan tietää, mikä on minun pohjavärini.
Tiedän, että pohjavärini on valkoinen.
Riippumatta siitä, miten paljon minulla on toisia raitoja, -
identiteettini ei riipu siitä, miten paljon minussa on eri värejä.
Tiedän, että olen Jumalan oma.
Jos en ole varma identiteetistäni, rupean analysoimaan itseäni.
Jos näen paljon mustia raitoja, alan syyttää ja kritisoida itseäni.
Voin tuntea myös itsesääliä ja halua luopua.
Tunnen, etten pysty, en kykene.
Paavali oli suuri ja mahtava mies.
Paavali tiesi myös hyvin selvästi identiteettinsä.
Hän tiesi, kuka hän on.
Kerran hän rukoili Jumalaa vapauttamaan hänet pistimestä, -
saatanan enkelistä, joka rusikoi häntä.
Jumala vastasi: "Minun armossani on sinulle kyllin." Armo kantaa.
Meidän ei tarvitse vertailla, miten paljon on yhtä tai toista.
Tiedämme, että olemme Jumalan lapsia.
Se antaa varmuuden. Vaikka mustaa olisi kuinka paljon, -
pohjavärimme on valkoinen - eli olen kristitty.
Olen todellakin kristitty, en vain näennäisesti.
Jaak. 2:26 sanotaan, että usko ilman tekoja on kuollut.
Se merkitsee, että jos minulla on kristityn identiteetti, -
niin alkaa tapahtumaan muutoksia.
Alan toimia ja liikkua kohti tiettyä päämäärää.
Se ei ole abstraktinen ilmasta temmattu päämäärä, -
vaan Jumala on sen meille antanut.
Matteuksen evankeliumin 28. luvun loppujakeissa Jeesus antaa käskyn -
mennä kaikkialle maailmaan julistamaan evankeliumia.
Me alamme toimia sen käskyn mukaan.
Tiedämme, keitä olemme, mikä on päämäärämme ja tehtävämme.
Käytännöllisesti katsoen olemme joka päivä kriisissä.
Emme ole enää Eedenin paratiisissa. Aadam ja Eeva ajettiin sieltä pois.
Ympärillämme tapahtuu asioita, joita emme pidä ihanteellisina.
Joka päivä pitää vastustaa jotain.
Tee itsellesi selväksi, kuka olet, jotta voisit vastustaa paholaista.
Tiedämme, että Hän, joka on meissä, on maailman henkeä voimakkaampi.
Kuinka sinulla muuten olisi voimaa muuttaa ympäröivää maailmaa?
Pystytkö olemaan valona?
Jos joku on meitä voimakkaampi, niin me rupeamme muuttumaan.
Rupeamme mukautumaan maailmaan, josta Raamattu varoittaa.
Meidän pitää muuttua mielen uudistuksen kautta.
Meillä täytyy olla se identiteetti.
Meidän pitää toimia ja liikkua.
Emme saa jäädä polkemaan paikalleen.
Emme saa katsoa sivusta, miten asiat sujuvat.
Meidät on luotu vastustamaan pahaa.
Meidät on luotu hyväksymään Jumalan kanta asioihin.
Meille voi tapahtua asioita, jotka horjuttavat maailmankatsomustamme.
Elämämme peruspilareita ehkä ravistellaan.
Asiat, joihin olemme tottuneet, otetaan yhtäkkiä pois.
Jos identiteettimme on varma, emme jää sitä myrskyä ihmettelemään.
Emme jää pohtimaan, pitäisikö mennä helpompaa tietä.
Voisiko seurata nykyajan tapoja?
Ei. Meidän pitää vastustaa pahaa selkä suorana.
Jos identiteettimme on varma, myös prioriteettimme ovat paikallaan.
Mitkä voisivat olla elämäni prioriteetteja?
Järjestäisin ne seuraavasti: Jumala, perhe, seurakunta.
Jos lasketaan raitoja, niin Jumala ja seurakunta pannaan usein yhteen.
Mihin käytän enemmän aikaa: -
Jumalalle ja seurakunnalle vai perheelleni?
Jumala ja seurakunta eivät ole sama asia.
Esimerkiksi sinulla on aikaa olla rukouskammiossasi Jumalan kanssa.
Mutta sinulla ei ole mahdollista mennä sunnuntaina kirkkoon.
Itse asiassa olet saanut enemmän ollessasi kahden Jumalan kanssa, -
kun olisit sen sijaan ollut kirkossa mukana.
Jumalaa ja seurakuntaa ei voi täysin samaistaa.
Seurakunnan tilannetta arvioiden -
tuntuu, että ihmisillä on yhä vähemmän aikaa.
Jos aikaa ei riitä, -
niin sitä lainataan usein Jumalan ja seurakunnan tililtä.
Luen vähemmän Raamattua, olen vähemmän aikaa Jumalan edessä.
Tiedän, että päätoimeni on olla kristitty, seurata Jeesusta -
ja jakaa toisille Hänen opetustaan sekä toivoa, jota minulla on.
Niin en ota lisäaikaa Jumalan tililtä, -
vaan esimerkiksi jätän väliin jonkun urheiluharjoituksen.
Tai sanon vaimolleni, että nyt täytyy ottaa aikaa -
ollakseni Jumalan edessä, vaikka haluaisin olla perheeni kanssa.
Voin myös luopua jostakin harrastuksesta vähäksi aikaa.
Emme sen takia jää mitään vaille.
Jumala korvaa kaiken.
Jumala odottaa, että tulisimme Häntä lähelle -
ja ottaisimme aikaa Häntä varten.
Taas seepran esimerkkiä käyttäen, kuvitellaan isoa seepralaumaa.
Lauma on rauhassa syömässä, kun yhtäkkiä leijona hyökkää sitä kohti.
Mitä seeprat tekevät? Ne juoksevat eri tahoille.
Kuoliaaksi raadellaan kaikkein heikoimmat.
1 Piet. 5:8 varoittaa, että perkele käy ympäri kuin kiljuva leijona, -
etsien, kenet hän saisi niellä.
Hän nielee sen, joka on heikompi, epävakaa tai on jäänyt sivuun.
Hän nielee sen, jolta puuttuu selvä identiteetti.
Tiedämme, että seurakunta on Kristuksen ruumis.
Jokaisella ruumiin jäsenellä on tehtävänsä.
Osa jäseniä on kunniallisempia, toiset vähemmän kunniakkaita, -
mutta kaikki ovat oleellisia.
Mitä tapahtuu, kun seurakunnan kimppuun hyökätään?
Jos seurakunnalla on varma identiteetti, selvät päämäärät, -
kaikki tietävät keneltä tulee voima, he eivät juokse hajalle.
Seurakunta vastustaa hyökkääjää.
Se ei ole joku sekava lauma.
Meillä on voima vastustaa ja nujertaa vastustaja.
Hepr. 10:25 varoittaa, -
ettemme jättäisi väliin seurakuntamme jumalanpalveluksia.
On hyvin tärkeää, että meistä tulee todella ruumis.
Yhtenä hetkenä identiteettimme saattaa olla hyvin varma ja selvä.
Esimerkiksi kun matkustamme ulkomaille, olemme varmoja, -
että olemme virolaisia.
Mutta jos on elänyt ulkomailla jo kymmeniä vuosia, -
alkaa tuntea itsensä yhä vähemmän virolaiseksi.
Yhä vähemmän on asioita, jotka yhdistävät minut Viroon.
Siksi on tärkeää pitää yhteyttä seurakuntamme kanssa.
Meidän pitää osallistua kokouksiin.
Kaiken pitää kuitenkin nojautua identiteettiimme.
Sen identiteetin perustana on Jeesuksen Kristuksen ristin työ.
Hän on antanut mahdollisuuden antaa elämämme Hänelle -
ja seurata Hänen esimerkkiään.
Joku saattaa nyt kysyä: "Kuka olen?"
Tuon esimerkin.
Haluan lukea ja katsoa elokuvia kuningas Daavidin elämästä.
Raamattu sanoo, että hän oli Jumalan sydämen mukainen mies.
Kuka meistä ei haluaisi olla Jumalan sydämen mukainen?
Daavid puhuttelee minua eniten sen takia, että hän oli hyvin vilpitön.
Hän teki kaiken vilpittömästi.
Raamatussa on kertomus Jumalan arkin tuomisesta Jerusalemiin.
Kun arkki tuli Daavidin kaupunkiin, niin Saulin tytär Miikal -
katseli ikkunasta.
Hän näki Daavidin, kuninkaan, yksinkertaisesti puettuna -
tanssivan Herran edessä.
Siitä syystä Miikal halveksi häntä.
Miikal syytti Daavidia, että hän oli häpäissyt itsensä.
Miikalin mielestä kuninkaan käytös oli sopimatonta.
Daavid vastasi, että hän tanssi Jumalan edessä.
Meidän ei pidä olla huolissamme siitä, mitä ihmiset meistä ajattelevat.
Tärkeä on Jumalan mielipide meistä.
Hänen edessään eivät merkitse kauniit vaatteet -
eivätkä suuret luulot itsestään.
Daavid tiesi, että Jumala oli antanut hänelle kuninkuuden.
Ihmisten halveksinta ei ota pois Jumalan antamaa arvovaltaa.
Mutta jos ihminen rupeaa kuningas Saulin tapaan -
pelkäämään kansaa enemmän kuin Jumalaa, niin hänet syrjäytetään.
Daavid tiesi sen ja hän tanssi suuresta ilosta Jumalan edessä.
Meidänkin pitää ottaa huomioon, että jos päätämme -
tulla Jumalan puolelle, voimme joutua naurunalaisiksi.
Meitä pidetään hupsuina.
Yhteiskunta ei pidä tavallista perhettä enää tarpeellisena.
On paljon toisia jännittäviä ja kiinnostavia mahdollisuuksia.
Myös samaa sukua olevat saavat rakastaa toinen toistansa.
Me vastustamme sitä, koska tiedämme, että Jumala loi ihmisen -
mieheksi ja naiseksi sekä käski täyttää maan.
Jumala ei ole luonut ainoastaan miehiä tai naisia, vaan molemmat.
Asia näyttää menevän aina huonompaan suuntaan.
Kuvittelemme tilannetta tulevaisuudessa vuosien kuluttua.
Olet pitänyt suusi kiinni.
Olet katsellut sivusta katsonut, huomaten, ettei kaikki ole hyvin.
Sitten julistetaan, ettei ole enää isää eikä äitiä.
Saa puhua vaan vanhemmista.
Kouluissa aletaan opettaa sitä pakollisesti normaalina käytöksenä.
Nyt sinä sanot: "Voi, ettekö ymmärrä ylittävänne rajoja?"
Missä sinä olit aikaisemmin?
Kehotan sinua olemaan antamatta periksi.
Jos luulet, että sanasi eivät muuta mitään, ole varovainen, -
ettet itse joudu mukaan eksyksiin.
Siksi hengellinen identiteetti onkin erittäin tärkeä.
On tärkeää pysyä siinä ja tietää, kuka olet.
Kukaan ei ole täydellinen. Meillä kaikilla on mustia raitoja.
Mutta Jumala on kaikkivaltias.
Et voi itse ansaita valkoisia raitoja, kysy apua Jumalalta.
Pyydä Jeesusta elämääsi.
Vietä aikaa Jumalan kanssa.
Pyydä Jumalaa tuomaan esille identiteettisi.
Pyydä, että Jumala näyttäisi sinulle selvästi, kuka olet.
Pyydä uskonvarmuutta, jotta pystyisit vastustamaan pahaa, -
jotta voisit liittyä seurakuntaan ja tunnustautua kristityksi.
Sano: "Olen tehnyt paljon syntiä, mutta ole minulle armollinen."
"Tarpeen tullessa asetun puolustamaan Jumalaa."
Kun silloin vihollinen hyökkää, -
tiedämme heti, miten häntä vastustaa.
Lopuksi haluan lukea erään kohdan Raamatusta.
Filippiläiskirje 2:13-15.
"Sillä Jumala on se, joka teissä vaikuttaa -
sekä tahtomisen että tekemisen, että hänen hyvä tahtonsa tapahtuisi.
Tehkää kaikki nurisematta ja epäröimättä, että olisitte -
moitteettomat ja puhtaat, olisitte tahrattomat Jumalan lapset -
kieron ja nurjan sukukunnan keskellä, -
joiden joukossa te loistatte niinkuin tähdet maailmassa.
Hyvä katsoja, etsi identiteettiäsi.
Pysykäämme Jumalassa, niin voimme juosta kilpajuoksumme loppuun asti.
Silloin voittoseppele odottaa meitä.
Rukoillaan. Jumala, pyydän, että vahvistaisit identiteettiämme.
Näytä, keitä meidän pitäisi olla.
Suo, että olisimme täysin tietoisia ja luottavaisia.
Jumala, annamme itsemme Sinun käsiisi. Jää meitä johtamaan.
Rukoilen sitä Jeesuksen Kristuksen nimessä. Amen.
Suomennos: Urve Heiter